 Waxa kale oo Axmed-Siilaanyo qiray in arrimihii xisbi ahaan ku soo bandhigeen wadahadalladii u dhexeeyey axsaabta mucaaradka iyo xukuumadda in la dhiso dawlad wadaag ah oo doorashooyinka dalka gaadhsiisa, Annaga ayaa Madaxweynaha u bandhignay in la dhiso dawlad wadaag ah, haseyeeshee annagu qaabkii dawlad-wadaaga siyaabo badan markii aannu eegnay wey nala noqon weyday, laakiin waxa nala habboonaatay in la sameeyo wax lagaga gaashaanto inaan dulmi badani dhicin oo cid qudhihi adeegsan hantida qaranka, gaadiidka qaranka, danaha qaranka wax layskaga ilaasho oo aanu u sinnaano sida warbaahinta qaranka oo kale, iyagana tallaabooyinkaa wax baannu kaga wada heshiinay dhinacay u tahayba wax soo baxay iyo wax soo bixi doontaba. 